ועדת הכספים, כנסת 23, פרוטוקול מספר 164, 2020-11-09 10:15

 << אורח >> משה שגיא: שינויים בתקציב המשכי לשנת 2020.

 << אורח >> משה שגיא: מספר פנייה לוועדה: 8003.

מוחמד חלאילה: הפנייה נועדה לתקצוב סך של 173 מיליוני שקלים בהוצאה בתקציב המשרד להשכלה גבוהה עבור יישום החלטת ממשלה מספר 366 מיום 9 בספטמבר 2020, שעניינה יישום הסכמים פוליטיים בעלי משמעות תקציבית לשנת הכספים 2020.

 << אורח >> משה שגיא: תמיכה בארגוני נוער זה משרד החינוך?

מוחמד חלאילה: המשרד להשכלה גבוהה.

יצחק פינדרוס: אני רואה פה שמונה מיליון שקל לארגוני נוער.

יצחק פינדרוס: כמה מוקצה בשנת 2020 לארגוני נוער?

אורלי יוסף: התקציב הסופי בשנת 2019 עמד על 55 מיליון שקלים.

 << אורח >> משה שגיא: וב-2020?

אורלי יוסף: 55 מיליון שקלים.

יצחק פינדרוס: באותו לילה שהעבירו את התקציב אמרו שזה יהיה 72 כי לוקחים את ה-20 של שנה שעברה.

מוחמד חלאילה: זה כולל עודפים מחויבים משנת 2019.

יצחק פינדרוס: כמה בסופו של דבר, כשאני לוקח את העודפים של 2019 ומחבר ל-2020, עומד לרשות ארגוני הנוער ב-2020?

 << אורח >> משה שגיא: עם העודפים זה 75 מיליון?

מוחמד חלאילה: התקציב לשנת 2020 יהיה בדיוק כמו התקציב שהיה ב-2020, למעט העודפים.

מוחמד חלאילה: העודפים שהיו ב-2019 היו מ-2018.

 << אורח >> משה שגיא: כמה עודפים יש השנה?

מוחמד חלאילה: היו עודפים של 25 מיליוני שקלים.

מוחמד חלאילה: .

הילה שי וזאן: לתנועות הנוער, חוץ מהקואליציוני, חסרים 12.8 מיליון שקלים.

אורלי יוסף: לא נכון.

יצחק פינדרוס: אם מעבירים את ה-88% בנוסף ל-55 מיליון שקל, יוצא סדר גודל של 20 מיליון שקל, ואז אנחנו מגיעים ל-72, 73 מיליון שעומדים לחלוקה.

יצחק פינדרוס: האם אני צודק שזה מה שעומד לחלוקה?

אורלי יוסף: לא, כי 25 מיליון הם עודפים מחויבים.

 << אורח >> משה שגיא: העודפים המחויבים לא ניתנים לחלוקה.

 << אורח >> משה שגיא: אלה עודפים מחויבים שעברו משנה קודמת.

הילה שי וזאן: חוץ מהשמונה מיליון קואליציוני, חסרים לתנועות הנוער עוד 12.5 מיליון שקלים.

 << אורח >> משה שגיא: זה עבר?

מוחמד חלאילה: כל התקציב שהיה אמור לעבור, עבר.

 << אורח >> משה שגיא: ה-55 מיליון עברו?

מוחמד חלאילה: ה-55 מיליון קיימים בתקנה כבר היום.

אופיר כץ: עברו?

מוחמד חלאילה: כן.

אלכס קושניר: אני רואה בפנייה הזאת שתי תכניות.

אלכס קושניר: תכנית אחת שמסתיימת ב-701, תכנית שנייה שמסתיימת ב-901.

אלכס קושניר: למה אתם מציגים את זה כפנייה אחת ולא כשתי פניות שונות?

אלכס קושניר: הייתי שמח לקבל קצת יותר פירוט על התכנית השנייה.

מוחמד חלאילה: אי אפשר לעשות פנייה תקציבית רק על תכנית אחת.

אלכס קושניר: יש פה שתי תכניות שמשרד האוצר מבקש העברה תקציבית עליהן.

אלכס קושניר: אני מבקש הצבעה על כל אחת בנפרד.

 << אורח >> משה שגיא: תהיה הצבעה נפרדת.

אלכס קושניר: אני מבקש פירוט לגבי תכנית 206901, אני רוצה לדעת לאן הולך הכסף.

אורלי יוסף: יש תרבות יהודית על שם אורי אורבך, יש לימודי תורה.

אלכס קושניר: איפה יש לימודי תורה?

אורלי יוסף: זה פעילות של הרשויות.

אלכס קושניר: זה כסף שעובר לרשויות?

אורלי יוסף: תקנה שפועלת ברשויות.

אלכס קושניר: בהקצבות או במבחני תמיכה?

אורלי יוסף: יש הקצבות, יש מבחני תמיכה.

אלכס קושניר: יש עמותות נוספות חוץ מעמותות דתיות שצריכות לקבל תקצוב וסיוע בשביל לפעול בבתי ספר.

 << אורח >> משה שגיא: שיבקשו.

אלכס קושניר: אין שום קשר בין משרד החינוך שמפעיל תכניות ושיעורים כמו תנ"ך ותורה, שזה מבורך, לבין עמותות.

אלכס קושניר: מה זה מדרשות ליהדות?

אורלי יוסף: מדרשות תורניות.

אלכס קושניר: כמה כאלה יש?

אורלי יוסף: 30 גופים.

אלכס קושניר: כמה כסף?

אורלי יוסף: זה הגיע ל-20 מיליון ב-2019.

אלכס קושניר: מה זה הסעיף האחרון, ה-22 מיליון שקלים?

אורלי יוסף: תרבות יהודית ותרבות חרדית.

אלכס קושניר: איפה התמיכה?

אורלי יוסף: לעמותות שמקיימות פעילויות בנושא תרבות יהודית.

 << אורח >> משה שגיא: האם בתרבות החרדית יש יותר כסף השנה מבשנה שעברה או פחות כסף?

אורלי יוסף: פחות כסף.

 << אורח >> משה שגיא: כמה פחות?

אורלי יוסף: 72 מיליון היו בשנה שעברה.

אורלי יוסף: השנה זה עומד על 46 מיליון.

 << אורח >> משה שגיא: למה פחות מבשנה שעברה?

אורלי יוסף: התקציב הקואליציוני עומד על 46 מיליון.

הילה שי וזאן: נתונים מהחשכ"ל מהבוקר לגבי תנועת הנוער: הסכום שאושר הוא רק 25 מיליון מול 51 ב-2019.

אורלי יוסף: ממש לא.

אורלי יוסף: זה אולי לא מעודכן.

הילה שי וזאן: 25 השלמתם מהיום בבוקר?

אורלי יוסף: 25 זה רק המקדמות ששולמו.

הילה שי וזאן: כמה העברתם?

אורלי יוסף: 40 מיליון.

הילה שי וזאן: מקודם אמרת 55.

אורלי יוסף: עד סוף השנה.

הילה שי וזאן: החשכ"ל טועה ב-15 מיליון?

אורלי יוסף: זה לא קשור לחשכ"ל, אנחנו עושים את זה.

 << אורח >> משה שגיא: היה לי ויכוח עם החשכ"ל לגבי שתי עמותות בארגוני הנוער.

אורלי יוסף: עם שלוש.

 << אורח >> משה שגיא: החשכ"ל עצר את הכל, כיוון שהיו שלוש עמותות שהיו איתן בעיות.

 << אורח >> משה שגיא: הנציגה שכאן אומרת שזה נפתר.

 << אורח >> משה שגיא: היא המשרד הייעודי, היא ועדת התמיכות, לא החשכ"ל.

 << אורח >> משה שגיא: היא אומרת שהסכום שעומד לרשות ארגוני הנוער הוא 55 מיליון.

הילה שי וזאן: אנחנו נבדוק את זה.

אלכס קושניר: האם במסגרת ההסכמים האלה יש גם עמותות שהן לא עמותות דתיות שמקבלות תוספת תקציבית?

אורלי יוסף: אין.

אורלי יוסף: זה מבחן תמיכה.

אלכס קושניר: כל מה שאנחנו עושים פה זה חיזוק של צד אחד.

אלכס קושניר: אנחנו לא נותנים פה שום דבר לאותן עמותות שפועלות במסגרת החינוך הממלכתי.

אלכס קושניר: הן לא מקבלות כרגע שום סיוע.

אלכס קושניר: מי שמקבל סיוע זה אך ורק עמותות דתיות שנכנסות לבתי ספר ממלכתיים וממשיכות בהדתה.

 << אורח >> משה שגיא: המצב הוא בדיוק הפוך.

אלכס קושניר: תראה לי תקנה אחת של עמותות לא דתיות שמקבלות סיוע.

אלכס קושניר: זה לא קורה בשום מקום.

 << אורח >> משה שגיא: דמגוגיה זולה.

קטי קטרין שטרית: על איזה עמותות אתה מדבר?

קטי קטרין שטרית: יש הרבה עמותות שניגשו למכרז ולא קיבלו.

אלכס קושניר: מה זה קשור למכרז?

קטי קטרין שטרית: אתה רוצה להתערב בענייני המשרד?

אלכס קושניר: כן, אני רוצה להתערב בענייני המשרד, זה התפקיד שלי.

אלכס קושניר: התקנה הזאת נולדה אך ורק לעמותות דתיות, אין שום עמותה חילונית שמקבלת כסף.

בצלאל סמוטריץ': אנחנו מעבירים עכשיו למשרד החינוך, אבל יש תקציבים של משרדים אחרים - משרד הפנים, משרד הדתות, משרד הרווחה, שהם עדיין תקועים.

 << אורח >> משה שגיא: גם תקציבים של משרד הביטחון.

בצלאל סמוטריץ': מדובר בתקציבים קריטיים שצריכים להגיע למקומות החברתיים הכי חשובים וכואבים לכולנו.

בצלאל סמוטריץ': אני קורא למשרדים, אל תשנו בלילות, תסיימו את הבירוקרטיה המטורפת והמוגזמת הזאת, תביאו את הכספים האלה, כי אנשים צריכים לקבל משכורות ולקנות אוכל.

בצלאל סמוטריץ': אני לא מתווכח עכשיו אם יש צורך או אין צורך בחוות דעת משפטיות, בטח כשמדובר בתקציבים חוזרים כל שנה, אבל גם אם החליט היועץ המשפטי לממשלה שהוא רוצה חוות דעת, אין סיבה בעולם שהכסף הזה ישב בתקנת רזרבה וכשתהיה חוות דעת יצטרכו להחזיר אותה לכאן כדי להעביר את זה.

בצלאל סמוטריץ': זה יכול ללכת מיד לתקנה הרלוונטית, כשחזקה על החשבים, על התקציבנים של המשרדים, שהם לא ישחררו את זה בלי חוות דעת.

בצלאל סמוטריץ': כל מה שאנחנו עושים עכשיו מיותר.

בצלאל סמוטריץ': זה עוד רגולציה, עוד בירוקרטיה, עוד זמן, ועוד התעללות באנשים שצריכים את הכסף הזה.

בצלאל סמוטריץ': אני מבקש לעשות על זה דיון עם אנשי משרד המשפטים ועם אגף התקציבים.

בצלאל סמוטריץ': צריך לשנות את הנוהל בעניין הזה.

בצלאל סמוטריץ': יכולנו להיות אחרי הסיפור הזה כבר מזמן.

בצלאל סמוטריץ': הטענה הזאת מתחדדת הרבה יותר כאשר משרד האוצר אומר שהמחלקה המשפטית שלו לא מתעסקת עם חוות הדעת האלו.

בצלאל סמוטריץ': פעם משרד ממשלתי היה כותב חוות דעת, מעביר ליועץ המשפטי של משרד האוצר שהיה מאשר את זה.

בצלאל סמוטריץ': הבינו במשרד האוצר שאין להם ערך מוסף, שהם לא מבינים בזה כלום, לכן הם סומכים על חוות הדעת של היועץ המשפטי של המשרד הרלוונטי.

בצלאל סמוטריץ': אם זה כך, ממילא זה צריך להיות בתוך המשרד הרלוונטי.

בצלאל סמוטריץ': אני אומר לך, תרים את הכפפה, זה יעשה לכולנו חיים קלים הרבה מאוד שנים קדימה.

בצלאל סמוטריץ': כמה יש בתקנה שנקראת תמיכה במרכז למחקר ולהוראת הטבע והנוף על פי מורשת ישראל, שמספרה 20670159?

בצלאל סמוטריץ': היה בה ב-2019 סכום של 2,454,600.

בצלאל סמוטריץ': אני רוצה לוודא שגם השנה נעמוד על הסכום הזה.

מוחמד חלאילה: זאת תקנה שקיבלה כסף קואליציוני?

בצלאל סמוטריץ': מדובר בתקנת תמיכה לגופים שבלי הכסף הזה נסגרים.

בצלאל סמוטריץ': יש הוראת תכ"ם, שאפשר להתווכח עליה, שאומרת שהסכום בשנת 2020 לא יכול להיות גבוה יותר מב-2019.

בצלאל סמוטריץ': אין לי מושג באיזו סמכות משפטית החשכ"ל המציא את הוראת התכ"ם הזאת, היא מופרכת לחלוטין, אבל אני יכול להבין את ההיגיון שלה.

בצלאל סמוטריץ': כל הרציונל היה שמביאים עוד 11 מיליארד כדי להמשיך ב-2020 את מה שהיה ב-2019.

בצלאל סמוטריץ': אתם לא יכולים לאחוז את החבל בשני קצותיו - כשאנחנו רוצים לתת יותר, אתם אומרים שאי אפשר, וכשאנחנו מבקשים שמה שהיה ב-2019 יהיה ב-2020, אתם לא עושים את זה.

בצלאל סמוטריץ': פה מדובר על סכום קטן.

בצלאל סמוטריץ': האם אתה יכול לאשר לי שבתקנה הזאת יהיה השנה 2,454,600, שזה מה שהיה ב-2019?

מוחמד חלאילה: נוכל לבדוק ולעדכן את הוועדה.

 << אורח >> משה שגיא: תבדקו את זה.

רם בן ברק: אני הבנתי שאישרנו את ה-11 מיליארד, שזה גם כתוב בלשון החוק, כדי שכל מה שהיה ב-2019 יעבור ל-2020.

רם בן ברק: גבעת חביבה תוקצבה בשנת 2019 ולא מתוקצבת ב-2020.

רם בן ברק: היא קיבלה מכתב שהיא לא תתוקצב השנה.

בצלאל סמוטריץ': מה זה הדבר הזה?

רם בן ברק: זה הפרויקט שלהם לחיים משותפים של ערבים ויהודים, פרויקט חשוב שנוגע ל-8,000 ילדים כל שנה שלומדים ביחד.

רם בן ברק: זה תוקצב בהחלטה מ-2015, זה לא מתוקצב השנה.

רם בן ברק: יש לכם הסבר לעניין הזה?

 << אורח >> משה שגיא: נבדוק את זה, זה לא נראה לי הגיוני.

 << אורח >> משה שגיא: אני לא מכיר את הסיפור שאתה מעלה, אני מכיר את הסיפור של מדרשת שדה בוקר.

 << אורח >> משה שגיא: זה לא נובע מזה שאין תקציב, זה נובע מבעיות פנימיות בתוך המשרד מול החשב הכללי.

רם בן ברק: לפני שאני מצביע היום אני מבקש תשובה על גבעת חביבה.

 << אורח >> משה שגיא: מה הבעיה?

רם בן ברק: הבעיה שהם קיבלו מכתב על כך שהם לא יקבלו תקציב השנה.

 << אורח >> משה שגיא: לא מדובר על תקציב שהם קיבלו בעבר.

רם בן ברק: אתה טועה, הם מקבלים אותו מ-2015.

 << אורח >> משה שגיא: אנחנו מתוקצבים בפנימיות לפי מכסות של תלמידים.

 << אורח >> משה שגיא: יש לנו מכסות של תלמידים שאני יכול לתקצב השנה.

 << אורח >> משה שגיא: מדובר פה על פנימייה חדשה, אם אני לא טועה.

רם בן ברק: לא.

 << אורח >> משה שגיא: זו לא פנימייה שקיבלה בעבר, אבל אני יכול לבדוק את זה.

 << אורח >> משה שגיא: אני לא יודע על מישהו שקיבל בעבר ועכשיו לא מקבל.

 << אורח >> משה שגיא: אני מבקש שתבדוק את העניין של גבעת חביבה ואת העניין של שדה בוקר.

 << אורח >> משה שגיא: מי בעד פנייה לוועדה מספר 8003, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: אושרה.

 << אורח >> משה שגיא: הפנייה אושרה.

אלכס קושניר: אני מבקש רביזיה.

 << אורח >> משה שגיא: הרביזיה בעוד חצי שעה.

 << אורח >> משה שגיא: אני ארצה לדעת כמה בתמיכות שמעבירים יש דתיים, כמה יש לא דתיים.

 << אורח >> משה שגיא: אני לא עושה את זה אף פעם, אבל בגלל שחבר הכנסת קושניר העיר חשוב לי לדעת.

 << אורח >> משה שגיא: הפער נגד הדתיים הוא גדול.

 << אורח >> משה שגיא: עוד מישהו יכול לחשוב שהדתיים חיים פה בגן עדן, שרק הם מקבלים מהמשרד שלכם תמיכות.

 << אורח >> משה שגיא: אנחנו עוברים לפנייה השנייה – 8004.

מוחמד חלאילה: הפנייה נועדה לתקצוב סך של 108 מיליון 926 אלף בהוצאה בתקציב המשרד להשכלה גבוהה ומשלימה עבור יישום החלטת ממשלה מספר 366 מיום 9 בספטמבר 2020, שעניינה יישום הסכמים פוליטיים בעלי משמעות תקציבית לשנת הכספים 2020.

אלכס קושניר: יש עיירה קטנה שנקראת מעלות תרשיחא.

אלכס קושניר: העיירה הזאת הייתה צריכה לקבל תקצוב לבית ספר נוסף במסגרת הסכמי הגג.

אלכס קושניר: היא לא קבלה את התקצוב.

אלכס קושניר: איפה זה עומד, ומה אתם מתכונים לעשות כדי שהכסף סוף סוף יעבור?

 << אורח >> משה שגיא: ועדת התקצוב לבינוי כיתות אמורה לשבת בשבוע הבא, אם אני לא טועה, ואמורה לאשר בהתאם לקריטריונים שעומדים בפניה את הכיתות שיוקצו במסגרת השנה.

אלכס קושניר: העיר עומדת בקריטריונים.

 << אורח >> משה שגיא: כל הבקשות מגיעות לדיון בוועדה ובהתאם לקריטריונים מקבלים.

אלכס קושניר: מה הקשר לוועדה אם זה אושר במסגרת הסכמי הגג?

 << אורח >> משה שגיא: יש ועדת תקצוב שמאשרת את הסכמי הגג ואת הצרכים האחרים.

אלכס קושניר: אבל זה כבר אושר, נחתם.

 << אורח >> משה שגיא: אתה צריך לשאול את מטה הדיור.

מוחמד חלאילה: לא מדובר בפרויקט שנחתם, מדובר בפרויקט שזמין לתקצוב.

אלכס קושניר: מה זה אומר?

מוחמד חלאילה: פרויקט שזמין לתקצוב נועד להיכנס לרשימה של חישוב הקריטריונים.

 << אורח >> משה שגיא: הוא ייכנס עכשיו לדיון.

ינון אזולאי: במעלות תרשיחא יש כמה עשרות תלמידים ששייכים לתלמוד תורה וצריכים ללמוד במושב חוסן כיוון שאין במעלות תרשיחא כיתה תקנית.

ינון אזולאי: גילוי נאות: בעל המוסד עצמו הוא בן משפחה.

ינון אזולאי: למה אני עכשיו זועק את זה?

ינון אזולאי: כי בשבוע שעבר נשרף תלמוד תורה והילדים מ-א' עד ד' לומדים באיזו וילה.

ינון אזולאי: ראש העיר מתעלם מהצרכים של הילדים האלה, למרות שיש לו מקומות.

 << אורח >> משה שגיא: ראש העיר אמר לי שהוא יעזור למצוא מקום חלופי.

ינון אזולאי: גם אני דיברתי איתו בשבוע שעבר, אבל עדיין אין מענה.

מיקי לוי: איפה הפעילות ההתנדבותית למען הקהילה?

 << אורח >> משה שגיא: מדובר במתנדבים שעושים פעילות קהילתית לטובת הקהילה.

מוחמד חלאילה: מדובר בגופי התנדבות לבני נוער.

אלכס קושניר: מה זה אומר רבנים במוסדות החינוך?

 << אורח >> משה שגיא: במסגרת בתי הספר שניגשים לחמש יחידות בגרות בנושא של יהדות, אם זה בתושב"ע ובנושאים אחרים, יש דמות רבנית שמכוונת את התלמידים לנושאים של הלימוד.

אלכס קושניר: זה כסף שהולך לשכר?

 << אורח >> משה שגיא: זה הולך לבתי הספר העל-יסודיים.

אלכס קושניר: הממלכתיים?

 << אורח >> משה שגיא: ממלכתי-דתי.

 << אורח >> משה שגיא: מי בעד פנייה מספר 8004, ירים את ידו?

 << אורח >> משה שגיא: מי נגד, מי נמנע?

 << אורח >> משה שגיא: אושרה.

 << אורח >> משה שגיא: הסעיף אושר.

 << אורח >> משה שגיא: יש בקשה של חבר הכנסת קושניר לרביזיה על פנייה מספר 8003.

 << אורח >> משה שגיא: מי בעד הרביזיה, ירים את ידו, מי נגד, מי נמנע?

 << אורח >> משה שגיא: לא אושרה.

 << אורח >> משה שגיא: הרביזיה לא התקבלה.